जल संसाधन नदी विकास एवं गंगा संरक्षण मंत्रालय स्थायी जल प्रबंधन के बारे में दो दिन का प्रथम अंतर्राष्ट्रीय सम्मेलन मोहाली में शुरू हिमाचल प्रदेश के राज्यपाल श्री आचार्य देवव्रत ने कहा है कि जल जीवन का स्रोत है और मानव को प्रकृति का उपहार है। उन्होंने कहा कि पानी की बचत करने और उसे संरक्षित करने के प्रयास सामूहिक रूप से सभी स्तरों पर एकीकृत और स्थिर ढ़ंग से किये जाने चाहिए।